A Orden hi fortificó bellas ciudatz y lugars con o esfuerzo d'os nativos, como ye o caso de Feldioara, Cetatea Neagră y Cetatea Crucii. Trayoron pobladors chermans de l'aria de Sibiu pa que cautivasen as tierras y pa que fuesen artesans y lis dasen os recursos que precisaban. Estos repobladors chermans serían conoixitos en rumán como saşi ("saxons"), encara que no venisen de Saxonia. Feldioara, Braşov, Codlea, Râşnov y Prejmer son ciudatz y lugars que fundoron os colons chermans u que se desembolicoron por asentar-sen-ie ellos.